**შინკაი მაკოტო** (იაპონ. 新海誠) — იაპონელი ანიმატორი, რეჟისორი, სცენარისტი, პროდიუსერი, ოპერატორი, გამხმოვანებელი და მანგის მხატვარი. დაიბადა 1973 წლის 9 თებერვალს ნაგანოს პერფექტურაში, იაპონიაში. უნივერსიტეტში სწავლისას ეუფლებოდა იაპონურ ლიტერატურას და ყოველთვის ჰქონდა სურვილი თვითონ შეექმნა მანგა, ანიმე და დაეწერა წიგნები. მისი საყვარელი ანიმე არის ჰაიაო მიაძაკის „ლაპუტა: ციური კოშკი". თვით მაკოტოსაც კრიტიკოსები ხშირად „ახალ მიაძაკის" უწოდებენ, თუმცა თვითონ ის არა ეთანხმება ამ მოსაზრებას და ამბობს, რომ მის მიღწევებს ზედმეტად მაღლად აფასებენ.

ნამუშევრები
-----------

1999 წელს შინკაიმ გამოუშვა 5 წუთიანი შავ-თეთრი მულთფილმი „ის და მისი კატა", რომელმაც რამდენიმე ჯილდო აიღო, მათ შორის 2000 წლის „DoGA CG Animation contest"-ის მთავარი პრიზი. ფილმში აღწერილია კატის ცხოვრება და ის დრო, რომელსაც ის თავის პატრონთან, ახლაგაზრდა ქალთან ატარებს.

ცოტა ხნის შემდეგ მაკოტომ დაიწყო ფიქრი ახალ პროექტზე, და ამავე დროს განაგრძო მუშაობა ვიდეო თამაშების მწარმოებელ კომპანია „Falcom-ში", დიზაინერის თანამდებობაზე. რამდენიმე თვის შემდეგ, 2000 წლის ივნისში, შინკაიმ გადაწყვიტა დაეწყო მუშაობა ანიმეზე სახელწოდებით „შორეული ვარსკვლავის ხმები", რომლის შექმნის იდეა გაუჩნდა მას მერე, რაც დახატა კოკპიტში მჯდომი გოგო, მობილური ტელეფონით ხელში. ცოტა ხნის შემდეგ მას დაუკავშირდა Mangazoo და შესთავაზა გრანტი და „ერთობლივი მუშაობა", რათა მას შესძლებოდა ისეთი ანიმეს დახატვა, რომლის გაყიდვებიც შემოსავალს მოუტანდა. 2001 წლის მაისში მაკოტო მიდის „Falcom"-იდან და „Voices of a Distant Star"-ზე იწყებს მუშაობას, რომელსაც, როგორც ის მერე იტყვის, შვიდ თვეზე მეტს ანდომებს.

მისი შემდგომი ფილმი, 90 წუთიანი „The Place Promised in Our Early Days", რომელიც იაპონიის ეკრანებზე 2004 წლის 20 ნოემბერს გამოდის, მაღალ შეფასებას იღებს და შინკაი კიდევ ერთხელ უამრავი ჯილდოს მფლობელი ხდება.

შინკაის ბოლო პროექტის, „5 Centimeters per Second"-ის, პრემიერა 2007 წლის 3 მარტს შედგა. იგი 3 ნოველისაგან შედგება, *Oukashou, Cosmonaut, და 5 Centimeters per Second.* მისი ხანგრძლივობა დაახლოებით ერთ საათს შეადგენს.

შინკაის ასევე აქვს გაკეთებული რამდენიმე Opening Movie კომპანია minoriს eroge თამაშებისათვის.

ნამუშევრები
-----------

### ფილმები

* *აღთქმული ადგილი ღრუბლების მიღმა* (იაპონ. 雲のむこう、約束の場所 *კუმო ნო მუკო, იაკუსოკუ ნო ბაშო*?) - რეჟისორი, სცენარის ავტორი, პროდიუსერი, კადრირების ავტორი, ფონების მხატვრობა, დიზაინი/მოდელების ავტორი, თემატური სიმღერის ტექსტი (2004)
* *5 სანტიმეტრი წამში* (იაპონ. 秒速5センチメートル *ბიოსოკუ გო სენჩიმეტორუ*?) - რეჟისორი, სცენარის ავტორი, პროდიუსერი, კადრირების ავტორი, დამდგმელი მხატვარი, ფერების დიზაინი (2007)
* *ბავშვები, რომლებიც მისდევდნენ ვარსკვლავებს* (იაპონ. 星を追う子ども *ჰოში ო ოუ კოდომო*?) - რეჟისორი, სცენარის ავტორი, პროდიუსერი (2011)
* *სიტყვების ბაღი* (იაპონ. 言の葉の庭 *კოტონოჰა ნო ნივა*?) - რეჟისორი, სცენარის ავტორი, ოპერატორი, ფერების დიზაინერი, მონტაჟი (2013)
* *შენი სახელი* (იაპონ. 君の名は。 *კიმი ნო ნა ვა*?) - რეჟისორი, სცენარის ავტორი, ოპერატორი, ფერების დიზაინერი, მონტაჟი (2016)

### მოკლემეტრაჟიანი

* *სხვა სამყაროები* (იაპონ. 遠い世界 *Tooi Sekai*?) - რეჟისორი, ანიმატორი (1998)
* *ის და მისი კატა* (იაპონ. 彼女と彼女の猫 *კანოჯო ტო კანოჯო ნო ნეკო*?) - რეჟისორი, სცენარის ავტორი, ანიმატორი, კატის ხმა (1999)
* *შორეული ვარსკვლავის ხმები* (იაპონ. ほしのこえ *ჰოში ნო კოე*?) - რეჟისორი, სცენარის ავტორი, პროდიუსერი, ნობორუ ტერაოს ხმა (2002)
* *ეგაო* (იაპონ. みんなのうた「笑顔」 *მინა ნა უტა „ეგაო"*?) - რეჟისორი (2003) - ჰირომი ივასაკის სიმღერის ვიდეო
* *კატების შეხვედრა* (იაპონ. 猫の集会 *ნეკო ნუ შუშაი*?) - რეჟისორი, კადრირება, ფონების მხატვრობა, ფერების დიზაინი, ფოტოგრაფია (2007) - მოკლემეტრაჟიანი ფილმი, შეტანილი სერიალში *Ani\*Kuri15*
* *ვიღაცის მზერა* (იაპონ. だれかのまなざし?) - რეჟისორი (2013)

### ვიდეო თამაშები

* *The Legend of Heroes V: A Cagesong of the Ocean* - (1999, როგორც მაკოტო ნიიცუ)
* *Ys 2 ETERNAL* - (2000, როგორც მაკოტო ნიიცუ)
* *Bittersweet Fools* - (2001)
* *Wind: A Breath of Heart* - (2002–2004)
* *Haru no Ashioto* - (2004)
* *Ef: A Fairy Tale of the Two.* - (2006)

რესურსები ინტერნეტში
--------------------

* 

* ოფიციალური საიტი (იაპონური)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
მაკოტო შინკაის ნაწარმოებები |
| --- |
|  |
| ფილმები | 
* *ვარსკვლავის ხმები* (2002)
* *ღრუბლების მიღმა, აღთქმული ადგილი* (2004)
* *5 სანტიმეტრი წამში* (2007)
* *ბავშვები, რომლებიც მისდევენ ვარსკვლავებს* (2011)

 |
|  |
| მოკლემეტრაჟიანი ფილმები | 
* *ის და მისი კატა* (1999)
* *კატების შეკრება* (2008)

 |
|  |
| ვიზუალური რომანები | 
* *Bittersweet Fools* (2001)
* *Wind: A Breath of Heart* (2002)
* *Haru no Ashioto* (2004)
* *Ef: A Fairy Tale of the Two.* (2006)

 |

 |